Betur fór en á horfðist og engan sakaði þegar eldur kviknaði á svölum íbúðar í fjölbýlishúsi á Höfðabraut á Akranesi eftir hádegi í gær . Heimilisfólkið , sem var nýlega flutt inn í íbúðina , hafði sett tóma pappakassa og annað rusl út á svalir og náði sonurinn að kveikja í ruslinu með kveikjara . Móður drengsins , sem var skelfilega brugðið þegar hún varð eldsins vör , yfirgaf íbúðina ásamt börnum sínum , hringdi í slökkviliðið og leitaði til nágranna sinna . Einn þeirra náði að slökkva allan eld og kasta ruslinu fram af svölunum áður en slökkviliðið mætti á vettvang . Mikil mildi þykir að ekki fór verr en klæðning hússins á svölunum er nokkuð skemmd .